





         Anexa 2 la Hot.40/2020
   REGULAMENT DE ORGANIZARE SIFUNCȚIONARE
a serviciului  de dezinsecție, dezinfecție și deratizare
Capitolul I.
 Dispoziții generale
Art.1 (1) Prevederile prezentului regulament se aplică activității de dezinfecție,   dezinsecție și deratizare din cadrul serviciului public de salubrizare, pentru satisfacerea nevoilor populației, ale instituțiilor publice și ale agenților economici de pe raza administrativ teritorială a orașului Borsec.

          (2) Prezentul regulament stabilește cadrul juridic unitar privind organizarea și funcționarea serviciului public de dezinfecție,  dezinsecție și deratizare, în Orașul Borsec  definind modalitățile și condițiile ce trebuie îndeplinite pentru asigurarea serviciilor de  dezinfecție, dezinsecție și deratizare, precum și relațiile dintre operator și utilizatorii acestor servicii.
Art. 2 Prevederile regulamentului se aplică la exploatarea și executarea serviciului public de dezinfecție,   dezinsecție și deratizare, cu urmărirea tuturor cerințelor legale specifice în vigoare.
Art. 3 Activitatea de dezinfecție,  dezinsecție și deratizare, are ca obiectiv principal protecția sănătății oamenilor și a mediului împotriva efectelor dăunătoare generate de rozătoare și diferite insecte, care sunt purtătoare de boli microbiene și parazitare atât la oameni cât și la animale. Serviciul de  dezinfecție, dezinsecție și deratizare, este organizat și funcționează pe baza următoarelor principii:

a)  protecția sănătății populației;

b)  responsabilitatea față de cetățeni;

c)  conservarea și protecția mediului înconjurător;

d)  asigurarea calității și continuității serviciului;

e)  tarifarea echitabilă, corelată cu calitatea și cantitatea serviciului prestat;

f)   securitatea serviciului;

g)  dezvoltarea durabilă.
Art.4. Termenii și noțiunile utilizate în prezentul regulament se definesc după cum urmează:

          4.1.      autoritate competentă de reglementare - Autoritatea Națională de Reglementare pentru Serviciile Comunitare de Utilități Publice -A.N.R.S.C.;

         4.2.        deratizare - activitate de stârpire a rozătoarelor prin otrăvire cu substanțe chimice sau prin culturi microbiene;

         4.3.      deșeu  de  origine  animalieră  -  subproduse  de  origine  animală  ce  nu  sunt  destinate consumului uman, cadavre întregi sau porțiuni de cadavre provenite de la animale;

         4.4.      dezinsecție  -  activitatea  de combatere a antropodelor  în  stadiul  de larvă sau  adult  cu substanțe chimice specifice;

               4.5.      dezinfecție - activitatea de distrugere a germenilor patogeni cu substanțe specifice, în scopul eliminării surselor de contaminare;
       4.6.      indicatori de performanță - parametrii ai serviciului de  dezinfecție,  dezinsecție și deratizare, realizați de operatorul de servicii, pentru care se stabilesc niveluri minime, urmăriți la nivelul operatorului;

      4.7.    rețetă - ansamblul de specificații care descriu materialele utilizate pentru o anumită operațiune,  pe  sortimente,  cantități,  concentrații    ale  soluțiilor  pentru  o    anumită  operațiune  de dezinfecție,  dezinsecție și deratizare și un anumit tip de obiectiv;

      4.8.      licență - actul tehnic și juridic emis de A.N.R.S.C. prin care se recunoaște calitatea de operator al serviciului, precum și capacitatea și dreptul de a presta una sau mai multe activități ale acestuia;

      4.9.      utilizatori - persoane fizice sau juridice care beneficiază, direct ori indirect, individual sau colectiv, de serviciile de dezinfecție,  dezinsecție și deratizare, în condițiile legii;

     4.10.    vector - organism, insectă, rozătoare) care răspândește un parazit, un virus sau germeni patogeni de la un animal la altul, de la om la om ori de la animale la om.
Art. 5. Operatorii care desfășoară activitatea de dezinfecție, dezinsecție și deratizare, indiferent de forma de proprietate și de modul în care este organizată gestiunea serviciului de salubrizare pentru activitatea de dezinfecție,   dezinsecție și deratizare pe teritoriul orașului Borsec, se vor conforma prevederilor prezentului regulament.
Art. 6. Agenții economici, instituțiile publice, asociațiile de proprietari/locatari, persoanele fizice, persoanele juridice etc. au obligația respectării prevederilor prezentului regulament.
Art. 7. Operatorii serviciului de Serviciul de dezinfecție, dezinsecție și deratizare trebuie să îndeplinească, indicatorii de performanță aprobați de Consiliul local Borsec și care sunt prevăzuți în prezentul regulament de organizare și funcționare a serviciului de dezinfecție,  dezinsecție și deratizare, fiind anexat şi caietului de sarcini.
Capitolul  II.
Accesul la serviciul de  dezinsecție, dezinfecție, deratizare
Art. 8. Toți utilizatorii, persoane fizice sau juridice de pe teritoriul orașului Borsec au garantat dreptul de a beneficia de acest serviciu.
Art. 9. Utilizatorii au drept de acces fără discriminare la informațiile publice privind serviciul de dezinfecție, dezinsecție și deratizare, la indicatorii de performanță ai serviciului la structura tarifară și la clauzele contractuale.
Art.10.Operatorul serviciului de dezinfecție, dezinsecție și deratizare este obligat ca prin modul de prestare a serviciului să asigure protecția sănătății publice utilizând numai mijloace și utilaje corespunzătoare cerințelor autorităților competente din domeniul sănătății publice și al protecției mediului.
Art.11.Operatorul serviciului de dezinfecție, dezinsecție și deratizare este obligat să asigure continuitatea serviciului conform programului aprobat de autoritățile administrației publice locale, cu excepția cazurilor de forță majoră care vor fi menționate în contractul de delegare a gestiunii serviciului.

Capitolul III.
Documentația tehnică pentru operatorii care asigură serviciul de dezinsecție, dezinfecție, deratizare
Art. 12. Prezentul regulament stabilește documentația minimă pentru operatorii serviciului de salubrizare,  activitatea  de  dezinfecție,  dezinsecție  și  deratizare,  documentele  necesare  exploatării, precum și modul de întocmire, actualizare, păstrare și manipulare a acestor documente.
Art. 13 Operatorul va avea și va actualiza, următoarele documente:

    a) documentația prin care s-a făcut atribuirea gestiunii;

    b) planul cadastral și situația terenurilor din aria de deservire;

   c) planurile generale cu amplasarea construcțiilor şi a instalațiilor aflate în exploatare, actualizate cu toate modificările sau completările;

    d) planurile clădirilor sau construcțiilor speciale având notate toate modificările sau completările la zi;


    e) cărțile tehnice ale construcțiilor;

    f) documentația tehnică a utilajelor şi instalațiilor și, după caz, autorizațiile de punere în funcțiune

a acestora;

   g) procese-verbale de constatare în timpul execuției și planurile de execuție ale părților de lucrări sau ale lucrărilor ascunse.

   h)  documentele de recepție, preluare şi terminare a lucrărilor cu :
      procese-verbale de măsurători cantitative de execuție;
     procese-verbale  de  verificări  și  probe,  inclusiv  probele  de  performanță  și  garanție, buletinele de verificări, analiză şi încercări;
     procesele-verbale de realizare a indicatorilor tehnico-economici;
 i) schemele de funcționare a instalațiilor, planurile de ansamblu, desenele de detaliu actualizate conform situației de pe teren, planurile de ansamblu și de detaliu ale fiecărui agregat și/sau ale fiecărei instalații, inclusiv planurile și cataloagele pieselor de schimb;
 j) instrucțiunile producătorilor/furnizorilor de echipament sau ale organizației de montaj privind manipularea, exploatarea, întreținerea și repararea echipamentelor şi instalațiilor, precurm și cărțile/fișele tehnice ale echipamentelor principale ale instalațiilor;
k) normele generale și specifice de protecție a muncii aferente fiecărui echipament, fiecărei instalații sau fiecărei activități;
l) planurile de dotare și amplasare cu mijloace de stingere a incendiilor, planul de apărare a obiectivului în caz de incendiu, calamități sau alte situații excepționale;
m) regulamentul de organizare şi funcționare și atribuțiile de serviciu pentru întreg personalul;
n) avizele și autorizațiile legale de funcționare pentru clădiri, laboratoare, instalații de măsură, inclusiv cele de protecție a mediului obținute în condițiile legii;
o) inventarul instalațiilor și liniilor electrice, conform instrucțiunilor în vigoare;
p) instrucțiuni privind accesul în incinta și instalații;
r) documentele referitoare la instruirea, examinarea și autorizarea personalului;
s) registre de control, de sesizări și reclamații, de dare și retragere din exploatare, de admitere la lucru etc.;
ș) bilanțul de proiect și rezultatele bilanțurilor  periodice  întocmite  conform  prevederilor legale, inclusiv bilanțul de mediu.
Art. 14.(1) Autoritățile administrației   publice locale deținătoare de instalații care fac parte din

sistemul public de salubrizare, precum și operatorii care au primit în gestiune serviciul de salubrizare, în totalitate sau numai unele activități cornponente ale acestuia, au obligația să îşi organizeze o arhivă tehnică pentru păstrarea documentelor de bază prevăzute la art. 13, organizată astfel încât să poată fi găsit orice document cu ușurință.

(2) La încheierea activității, operatorul va preda autorității administrației publice locale, pe bază de proces-verbal, întreaga arhivă pe care și-a constituit-o, fiind interzisă păstrarea de către acesta a vreunui document original sau copie.
Capitolul IV.
Îndatoririle personalului operativ
Art. 15. (l) Personalul de deservire operativă se compune din toți salariații care deservesc construcțiile, instalațiile și echipamentele specifice destinate prestării serviciului de salubrizare având ca sarcină principală de serviciu supravegherea sau asigurarea funcționării în mod nemijlocit la un echipament, într-o instalație sau într-un ansamblu de instalații;
 (2) Subordonarea pe linie operativă și tehnico-administrativă, precum și obligațiile, drepturile și responsabilitățile  personalului  de  deservire  operativă  se  tree  în  fișa  postului  și  în  procedurile operaționale;
 (3) Locurile de muncă în care este necesară desfășurarea activității se stabilesc de operator în procedurile proprii în funcție de:

 a) gradul de periculozitate al instalațiilor și al procesului tehnologic;
 b) gradul de automatizare a instalațiilor;
 c) gradul de siguranță necesar în asigurarea serviciului;
 d) necesitatea supravegherii instalațiilor și procesului tehnologic.
Art.16.(l) În timpul prestării serviciului, personalul trebuie să asigure funcționarea instalațiilor, în conformitate cu regulamentele de exploatare, instrucțiunile/procedurile tehnice interne, graficele/diagramele de lucru și dispozițiile personalului ierarhic superior pe linie operativă sau tehnică- administrativă;

(2) Prestarea serviciului de salubrizare trebuie realizată astfel încât să se asigure:

a) protejarea sănătății populației;

b) protecția mediului înconjurător;

c) menținerea curățeniei și crearea unei estetici corespunzătoare a localităților;

d) conservarea resurselor naturale prin reducerea cantității de deșeuri şi reciclarea acestora;

e) continuitatea serviciului.
Capitolul V.
Asigurarea serviciului de salubrizare, activitatea de dezinfecție, dezinsecție și deratizare şi condițiile de funcționare
Art.17. Autoritățile  administrației  publice  locale,  instituțiile  publice,  operatorii  economici, cetățenii  cu  gospodării  individuale  și  asociațiile  de  proprietari/locatari  au  obligația  de  a  asigura executarea tratamentelor pentru combaterea artropodelor și rozătoarelor purtătoare de maladii transmisibile și/sau generatoare de disconfort din spațiile pe care le dețin cu orice titlu, la frecvențele prevăzute la art. 22-24 din prezentul  regulament.
Art.18 (l) În vederea realizării unor tratamente eficiente de dezinfecție, dezinsecție și deratizare,operatorul împreună cu autoritatea administrației publice locale, întocmesc, anual, un program unitar de acțiune de combatere a vectorilor, care va cuprinde:

a)        tipul de vectori supuși tratamentului;
b)        perioadele de execuție;
c)        obiectivele la care se aplică tratamentele.

         (2) Perioada de execuție a tratamentelor se decalează în cazul în care se înregistrează condiții meteo nefavorabile.

           (3) Obiectivele din programul unitar de acțiune la care se aplică tratamentele sunt:
a) spațiile deschise din domeniul public și privat al orașului Borsec;
b) spațiile deschise ale persoanelor fizice și juridice;
c) spațiile comune închise ale clădirilor persoanelor fizice și persoanelor juridice (casa scării, subsol și alte asemenea);
d) căminele și canalele aferente rețelelor tehnico-edilitare.

       (4) Toate persoanele fizice și juridice din raza administrativ teritorială a Orașului Borsec au obligația să asigure, în perioada de execuție a tratamentelor, accesul  la obiectivele din  programul  unitar de acțiune  aflate  în  administrarea/proprietatea acestora.

     (5) Plata operațiunilor de dezinfecție, dezinsecție și deratizare pentru tratamentele executate la obiectivele prevăzute în programul unitar de acțiune se face în baza documentelor de lucru de către:
a) reprezentanții administrației publice locale pentru spațiile deschise din domeniul public și privat al orașului Borsec;
b) reprezentanții administrației publice locale pentru spațiile deschise din proprietatea privată a persoanelor fizice și juridice, în cazul în care tratamentele de dezinsecție pentru combaterea țânțarilor se execută de pe aliniamentul stradal al căilor publice cu utilaje de mare capacitate generatoare de ceață

rece sau caldă montate pe autovehicule;
c) persoanele fizice, reprezentanții persoanelor juridice sau reprezentanții asociațiilor de proprietari/locatari, după caz, pentru spațiile deschise din proprietatea acestora, în cazul executării tratamentelor de dezinsecție cu aparate portabile, precum și pentru tratamentele de deratizare;
d)  reprezentanții  instituțiilor  publice  din  subordinea  autorităților  administrației  publice  locale pentru spațiile comune închise ale clădirilor acestora; în cazul în care nu este posibilă prezența unui reprezentant al instituției publice, documentul de lucru se confirmă de către reprezentantul administrației publice locale;
e) persoanele fizice, reprezentanții persoanelor juridice sau reprezentanții asociațiilor de proprietari/locatari, pentru spațiile comune închise ale clădirilor acestora; în cazul în care nu este posibilă prezența unui reprezentant al asociației de proprietari documentul de lucru se confirmă de reprezentantul administrației publice locale;
f) reprezentanții administratorilor rețelelor tehnico-edilitare sau reprezentanții autorității administrației publice locale pentru căminele și canalele aferente rețelelor; autoritatea administrației publice locale are obligația să solicite prezența reprezentanților respectivi în vederea asigurării accesului la obiectivele supuse tratamentului;
g) Finanțarea și decontarea cheltuielilor cu tratamentele executate la obiectivele din programul unitar de acțiune se asigură de către autoritățile administrative orășenești în  baza documentelor de lucru prevăzute la alin. (5) lit.a), b), d) si f), precum şi în baza documentelor de lucru confirmate de reprezentanții instituțiilor publice din subordine pentru orice alte  tratamente  de  dezinfecție,  dezinsecție și deratizare executate, împotriva oricărui vector sau agent patogen în spațiile închise ale clădirilor instituțiilor respective.
h) Contravaloarea  tratamentelor  corespunzătoare obiectivelor  din  programul  unitar de  acțiune confirmate de persoanele fizice sau persoanele juridice, prin documentele de lucru prevăzute la alin. (5)lit. c) si e), se suportă de aceste persoane sau de către autoritatea administrației publice locale, în baza hotărârii de aprobare adoptate de Consiliul Local Borsec.

(6) Contravaloarea tratamentelor executate în alte spații închise  ale  clădirilor  persoanelor fizice sau juridice, ale clădirilor instituțiilor publice, altele decât cele din subordinea autorității administrației publice locale, precum și orice alte tratamente suplimentare ori împotriva altor vectori şi agenți patogeni față de cele/cei prevăzuți în programul de acțiune se facturează de operator în baza documentelor de lucru confirmate de beneficiari şi se suportă de către aceștia.
Art. 19. Dezinsecția se efectuează în:

  a)   clădiri ale unităților sanitare de pe raza orașului Borsec;

  b)   clădiri ale instituțiilor publice, altele decât unitățile sanitare;

  c)   spații comune închise din clădirile de tip condominiu (casa scării, subsol și alte asemenea) ale persoanelor fizice și juridice, inclusiv asociații de proprietari/locatari;
 d)   spațiile deschise din domeniul public și privat al Orașului Borsec; terenurile instituțiilor publice din subordine, parcuri, spații verzi, cimitire, piețe, târguri, alte asemenea;
 e) spațiile deschise din proprietatea privată a persoanelor fizice şi juridice: terenuri ale operatorilor economici, terenuri ale persoanelor fizice şi asociațiilor de proprietari/locatari, terenuri ale instituțiilor publice, altele decât cele prevăzute la litera d);
 f) căminele şi canalele aferente rețelelor edilitare: alimentare cu apă, canalizare, alimentare cu energie termică, telefonie, rețele subterane de fibră optică şi altele asemenea;

  g)  clădiri  ale  operatorilor  economici,  clădiri  ale  persoanelor  fizice,  inclusiv  apartamente  din imobile de tip condominiu;
h) subsoluri umede sau inundate;
i)  depozite  de  deșeuri  municipale,  stații  de  compostare  a  deșeurilor  biodegradabile,  stații  de transfer, stații de sortare și alte instalații de tratare/eliminare a deșeurilor;
j) alte obiective identificate ca reprezentând focare de infestare și care pot pune în pericol sănătatea oamenilor și a animalelor.
Art. 20. Dezinfecția se efectuează în:

 a) depozitele de deșeuri municipale, stații de compostare deșeuri biodegradabile, stații de transfer, stații de sortare și alte instalații de tratare/eliminare a deșeurilor de gunoi;

 b) încăperile din cadrul condominiilor prevăzute cu tobogan, destinate colectării deșeurilor municipale;

  c) spațiile special amenajate pentru colectarea deșeurilor menajere;

  d) mijloace de transport în comun;

  e) clădiri ale instituțiilor publice, ale operatorilor economici și ale persoanelor fizice;
 f) locurile în care există focare declarate care pun în pericol sănătatea oamenilor și a animalelor.
Art. 21. Deratizarea se efectuează la obiectivele în care:

   a) este prevăzută operațiunea de dezinsecție;

   b) este prevazută operațiunea de dezinfecție, cu excepția mijloacelor de transport în comun;

  c) sunt identificate focare de infestare sau condiții de dezvoltare a rozătoarelor în spațiile interioare sau exterioare ale persoanelor fizice sau juridice, care pun în pericol sănătatea oamenilor și a animalelor, inclusiv în zonele demolate și/sau nelocuite.
Art.22.(1)  Din  punctul  de  vedere  al  frecvenței,  dezinsecția  pentru  combaterea  țânțarilor  se execută: 
a) lunar, în sezonul cald, pentru spațiile deschise prevăzute în programul unitar de acțiune, inclusiv cămine și canale aferente rețelelor edilitare;
 b) minimum 3 tratamente pe an și ori de câte ori este nevoie, în spațiile comune închise ale clădirilor.

            (2) Pentru combaterea altor vectori dezinsecția se execută:
a) trimestrial și ori de câte ori este nevoie, în spațiile închise ale operatorilor economici cu profil nealimentar, instituțiilor publice şi spațiile comune închise ale clădirilor;
b) lunar şi ori de câte ori este nevoie, în spatiile închise ale operatorilor economici cu profil

alimentar şi ale unităților sanitare;
c) numai la solicitarea persoanelor fizice din spațiile cu destinație de locuință.
Art. 23. Din punct de vedere al frecvenței, deratizarea se execută:

  a) pentru operatorii economici cu profil nealimentar şi asociațiile de proprietari/locatari, cel puțin o dată pe semestru și ori de câte ori este nevoie pentru stingerea unui focar;

   b) pentru operatorii economici cu profil alimentar, cel puțin o dată pe trimestru și ori de câte ori este nevoie pentru stingerea unui focar;

    c) pentru spațiile deschise din domeniul public şi privat al orașului Borsec, în conformitate cu programul unitar de acțiune, dar nu mai puțin de 3 tratamente pe an;

   d) pentru persoanele fizice, la solicitarea acestora sau ori de câte ori este nevoie pentru stingerea unui focar.
           Art. 24. Dezinfecția se execută numai la solicitarea persoanelor fizice sau juridice.
            Art. 25. Toate produsele folosite pentru efectuarea operațiunilor de dezinsecție, dezinfecție și

deratizare vor fi avizate de către Direcția de Sănătate Publică a județului Harghita.
   Art. 26. Persoanele fizice sau juridice deținătoare de spații construite, indiferent de destinație, curți și/sau terenuri virane sau amenajate, unitățile de administrare a domeniului public, ocoalele silvice, instituțiile publice, precum și unitățile care au în exploatare rețele tehnico-edilitare sunt obligate să asigure efectuarea operațiunilor periodice de dezinsecție și deratizare ori pentru stingerea unui focar, în spațiile deținute de acestea.
  Art. 27. Operațiunile de dezinsecție şi deratizare se prestează numai de către operatorul licențiat de A.N.R.S.C. și numai dacă i-a fost atribuită activitatea în gestiune de către unitatea administrativ- teritorială, în condițiile legii.
Art. 28. Persoanele fizice sau juridice beneficiare ale operațiilor de deratizare, dezinsecție și/sau dezinfecție au obligația să permită accesul operatorului  în locurile unde urmează să  se realizeze operația și să mențină spațiile pe care le au în proprietate salubre, luând măsuri de evacuare a tuturor rezidurilor solide, de spălare a încăperilor în care se efectuează colectarea deșeurilor, de eliminare a apei stagnante, de curățare a subsolurilor, de punere în ordine a depozitelor de materiale şi de remediere  a defecțiunilor tehnice la instalațiile sanitare care provoacă inundarea sau stagnarea apei în subsoluri și/sau pe terenurile deținute.
Art.29.  Operatorul  care  prestează  activitatea  de  dezinsecție,  dezinfecție  și  deratizare  are următoarele obligații:

   a) înainte de începerea operațiunii de dezinsecție sau deratizare la obiectivele din  programul unitar de  acțiune,  să  notifice,  în  scris,  autoritatea  administrației  publice  locale  și  să  aducă  la  cunoștința populației, prin mass-media, cu cel puțin 5 zile înainte, următoarele:
1.         tipul lucrării ce urmează a se efectua;
2.         perioada efectuării tratamentelor;
3.         substanțele utilizate, gradul de toxicitate a acestora;
4. măsurile de protecție ce trebuie luate în special cu referire la copii, bătrâni, bolnavi, albine, animale și păsări;

    b)  să  stabilească,  de  comun  acord  cu  persoanele  fizice  și  juridice,  data  și  ora  începerii tratamentelor de dezinsecție, dezinfecție și deratizare în spațiile închise și pe suprafețele deținute de acestea și să comunice acestora gradul de toxicitate a substanțelor utilizate și măsurile de protecție ce trebuie luate;

   c) înainte de începerea operațiunii de dezinsecție, dezinfecție și deratizare în spațiile închise ale operatorilor economici, instituțiilor publice, persoanelor fizice şi asociațiilor de proprietari/locatari și să informeze beneficiarul cu privire la substanțele utilizate şi măsurile de protecție ce trebuie luate și să stabilească, de comun acord cu acesta, data și intervalul orar de efectuare a tratamentelor;

  d) să solicite la terminarea operațiunii confirmarea efectuării tratamentelor, prin încheierea unui document de lucru.
Art. 30. În cazul în care persoanele fizice sau persoanele juridice refuză să permită accesul pe proprietatea acestora pentru efectuarea operațiunilor periodice de dezinsecție și deratizare ori pentru stingerea unui focar, operatorul are obligația să anunțe autoritatea administrației publice locale pentru luarea măsurilor legale.
Art. 31. În cazul în care, în urma unui tratament efectuat, se aduce o daună imediată, vizibilă, proprietății beneficiarului, acest fapt va fi reatenționat în documentul de lucru și va fi comunicat în mod expres operatorului. Vor fi semnalate, de asemenea, toate aspectele ce sunt de natură să afecteze viața şi sănătatea oamenilor și viețuitoarelor.
Art.  32.  Operatorul  nu  este  exonerat  de  răspunderea  privind  prejudiciile  cauzate  sănătății oamenilor și viețuitoarelor, altele decât cele pentru care se aplică tratamentul, dacă s-au utilizat substanțe periculoase pentru aceștia, dacă nu s-au luat măsurile necesare informării populației sau tratamentul este ineficient.
Capitolul VI.
Drepturile şi obligațiile operatorilor DDD
Art.33.  Operatorii serviciului de salubrizare vor acționa pentru implicarea deținătorilor de deșeuri în gestionarea eficientă a acestora şi transformarea treptată a producătorilor de deșeuri în ,,operatori activi de mediu'' cel puțin la nivelul habitatului propriu.
Art. 34. Operatorii DDD au următoarele drepturi:

   a) să încaseze contravaloarea serviciului de dezinsecție, dezinfecție și deratizare prestat/contractat, corespunzător tarifului aprobat de autoritățile administrației publice locale, determinat în conformitate cu normele metodologice elaborate și aprobate de A.N.R.S.C.;

  b) să asigure echilibrul contractual pe durata prestării serviciilor;
  c) să solicite ajustarea tarifului în raport cu evoluția generală a prețurilor şi tarifelor din economie;

  d) să propună modificarea tarifului aprobat în situațiile de schimbare semnificativă a echilibrului contractual;
  e) să aibă exclusivitatea prestării serviciului de salubrizare pentru toți utilizatorii din raza unității administrativ-teritoriale pentru care are contract de delegare a gestiunii;

    f) să aplice la facturare tarifele aprobate de autoritatea administrației publice locale;

   g) să suspende sau să limiteze prestarea serviciului, fără plata vreunei penalizări, cu un preaviz de

5 zile lucrătoare, dacă sumele datorate nu au fost achitate după 45 de zile de la primirea facturii;

   h) să solicite recuperarea debitelor în instanță.
Art. 35. Operatorii DDD au următoarele obligații:

    a) să țină gestiunea separată pentru fiecare activitate în parte, pentru a se putea stabili tarife juste în concordanță cu cheltuielile efectuate;

               b)  să  asigure  prestarea  serviciului  de  salubrizare,  conform  prevederilor  contractuale  şi  cu respectarea prezentului regulament, prescripțiilor, normelor și normativelor tehnice în vigoare;

    c) să plătească despăgubiri persoanelor fizice sau juridice pentru prejudiciile provocate din culpă, inclusiv pentru restricțiile impuse deținătorilor de terenuri aflate în perimetrul zonelor de protecție instituite, conform prevederilor legale;

  d) să plătească despăgubiri pentru întreruperea nejustificată a prestării serviciului și să acorde bonificații procentuale din valoarea facturii utilizatorilor în cazul prestării serviciului sub parametrii de calitate și cantitate prevăzuți în contractele de prestare;

  e) să furnizeze autorității administrației publice locale, respectiv A.N.R.S.C., informațiile solicitate și să asigure accesul la documentele și documentațiile pe baza cărora prestează serviciul de salubrizare, în condițiile legii;
   f) să încheie contracte de asigurare pentru pagube aduse la infrastructura exploatată în desfășurarea

activităților;
  g)  să  dețină  toate  avizele,  acordurile,  autorizațiile  și  licențele  necesare  prestării  activităților specifice serviciului de salubrizare, prevăzute de legislația în vigoare;

  h) să respecte  angajamentele  luate față de  utilizatori, prin contractele de  prestare a serviciului de salubrizare;
  i) să  presteze  serviciul de salubrizare la toti utilizatorii din raza unității administrativ-teritoriale pentru care are contract de delegare a gestiunii;
  j) să țină la zi, împreună cu autoritățile administrației publice, evidența tuturor utilizatorilor cu și fără contracte de prestări servicii în vederea decontării prestației direct din bugetul local pe baza taxelor locale instituite în acest sens;
 k) să respecte indicatorii de performanță stabiliți și să îmbunătățească în mod continuu calitatea serviciilor prestate;
 l) să aplice metode performante de management, care să conducă la reducerea costurilor specifice de operare;
       m) să asigure desfășurarea corespunzătoare a operațiunilor de dezinsecție, dezinfecție și deratizare conform programului unitar de acțiune aprobat de autoritatea administrației publice locale;
n) să factureze serviciile prestate, la tarife legal aprobate;
o) să înregistreze toate reclamațiile și sesizările utilizatorilor într-un registru și să ia măsurile de rezolvare ce se impun. În registru se vor consemna numele şi prenumele persoanei care a reclamat și ale celei  care  a primit  reclamația, adresa  reclamantului,  data  și  ora reclamației,  data  și  ora rezolvării, numărul de ordine al reclamației care va fi comunicat petentului. La sesizările scrise operatorul are obligația să răspundă în termen de maximum 30 de zile de la înregistrarea acestora.
Capitolul VII.
Drepturile și obligațiile utilizatorilor DDD
  Art.36.(1) Au calitatea de utilizatori beneficiarii individuali sau  colectivi, direcți ori indirecți ai serviciului de salubrizare.

                     (2) Dreptul, fără discriminare, de acces la serviciul de salubrizare, de utilizare a acestuia, precum și la informațiile publice este garantat tuturor utilizatorilor.
   Art. 37.  Utilizatorii au următoarele drepturi :

      a) să utilizeze, liber și nediscriminatoriu, serviciul de salubrizare, în condițiile contractului/contractului- cadru de prestare;

     b) să solicite și să primească, în condițiile legii și ale contractelor de prestare, despăgubiri sau compensații pentru daunele  provocate lor  de către   operatori   prin   nerespectarea   obligațiilor contractuale asumate ori prin prestarea unor servicii inferioare, calitativ și cantitativ, parametrilor tehnici stabiliți prin contract sau prin normele tehnice în vigoare;

    c) să sesizeze autorităților administrației publice locale și celei competente orice deficiențe constatate  în  sfera  serviciului  de  salubrizare  și  să  facă  propuneri  vizând  înlăturarea  acestora, îmbunătățirea activității și creșterea calității serviciului;

     d) să se asocieze în organizații neguvernamentale pentru apărarea, promovarea și susținerea intereselor proprii;

   e) să primească și să utilizeze informații privind serviciul de salubrizare, despre deciziile luate în legătură cu acest serviciu de către autoritățile administrației publice  locale, A.N.R.S.C. sau operator, după caz;

  f) să fie consultați, direct sau prin intermediul unor organizații neguvernamentale reprezentative, în procesul  de  elaborare  și adoptare  a deciziilor,  strategiilor  și  reglementărilor privind  activitățile din sectorul serviciului de salubrizare;

    g)  să  se  adreseze,  individual  ori  colectiv,  prin  intermediul  unor  asociații  reprezentative, autorităților administrației publice locale sau centrale ori instanțelor judecătorești, în vederea prevenirii sau reparării unui prejudiciu direct ori indirect;
      h) să li se presteze serviciul de salubrizare în condițiile prezentului regulament-cadru, al celorlalte acte normative în vigoare, la nivelurile stabilite în contract;
     i) să conteste facturile când constată încălcarea prevederilor contractuale;
      j) să primească răspuns în maximum 30 de zile la sesizările adresate operatorului sau autorităților administrației publice locale și centrale cu privire la neîndeplinirea unor condiții contractuale;
k) utilizatorilor le este garantat dreptul de acces la serviciile de salubrizare  și de utilizare a acestora;
Art. 38. Utilizatorii au următoarele obligații:

      a) să respecte prevederile prezentului  regulament-cadru  și  clauzele contractului  de prestare  a serviciului de salubrizare;

    b) să achite în termenele stabilite obligațiile de plată, în conformitate cu prevederile contractului de prestare a serviciului de salubrizare, sau să achite taxa de salubrizare aprobată de autoritatea administrației publice locale în cazul în care beneficiază de prestarea activității fără contract;

    c) să aplice măsuri privind deratizarea şi dezinsecția, stabilite de autoritatea locală și de direcția de sănătate publică teritorială;

            d)  să  accepte  limitarea  temporară  a  prestării  serviciului  ca  urmare  a  execuției  unor  lucrări prevăzute  în  programele de reabilitare, extindere și modernizare a infrastructurii tehnico- edilitare;

             e) să respecte normele de igienă și sănătate publică stabilite prin actele normative în vigoare;

     f)  să  încheie  contracte  pentru  prestarea  unei  activități  a  serviciului  de  salubrizare  numai  cu operatorul căruia autoritatea administrației publice locale i-a atribuit, în gestiune, activitatea respectivă.
Capitolul VIII.
Determinarea cantităților și volumul de lucrări prestate
   Art. 39. Pentru activitatea de dezinsecție, dezinfecție și deratizare, măsurarea cantității prestațiilor se face în funcție de doza și de rețeta utilizată pe unitatea de suprafață sau de volum.
Capitolul IX.

Indicatorii de performanță și de evaluare a serviciilor de dezinsecție, dezinfecție și deratizare
  Art. 40. Indicatorii de performanță ai activității DDD sunt cei prevăzuți în Anexa nr. 1 la prezentul regulament.
 Art. 41.  Indicatorii de  performanță stabilesc condițiile ce trebuie respectate de operatori pentru asigurarea serviciului de salubrizare a localităților cu privire la:
 a)         continuitatea din punct de vedere cantitativ și calitativ;
        b)        atingerea obiectivelor și țintelor pentru care autoritatea administrației publice locale;
       c)         prestarea serviciului pentru toți utilizatorii din aria sa de responsabilitate;
d)        adaptarea permanentă la cerințele utilizatorilor;
e)         excluderea oricărei discriminări privind accesul la serviciile 
f)         respectarea  reglementărilor  specifice  din  domeniul  protecției  mediului  și  al  sănătății populației;
g)        implementarea  unor  sisteme  de  management  al  calității,  al  mediului  şi  al  sănătății  şi securității muncii;
Art. 42. Indicatorii de performanță trebuie să asigure evaluarea continuă a operatorului cu privire la următoarele activități:
a)         contractarea serviciului ;
b)        măsurarea, facturarea și încasarea contravalorii serviciilor efectuate;
       c)         îndeplinirea prevederilor din contract cu privire la calitatea serviciilor efectuate;
d)        menținerea  unor  relații  echitabile  între  operator  şi  utilizator  prin  rezolvarea  rapidă  și obiectivă a problemelor, cu respectarea drepturilor și obligațiilor care revin fiecărei părți;
        e)         soluționarea în timp util a reclamațiilor utilizatorilor referitoare la serviciile de salubrizare;
f)         prestarea serviciului de salubrizare pentru toți utilizatorii din raza unității administrativ- teritoriale pentru care are contract de delegare a gestiunii;
        g)        prestarea de servicii conexe serviciului  - informare, consultanță.
Art. 43. În vederea urmăririi respectării indicatorilor de performanță, operatorul  trebuie să asigure:
a)         gestiunea serviciului  conform prevederilor contractuale;
b)        evidența clară și corectă a utilizatorilor;
c)         înregistrarea    activităților    privind    măsurarea    prestațiilor,    facturarea    și    încasarea contravalorii serviciilor efectuate;d)         înregistrarea reclamațiilor și sesizărilor utilizatorilor și modul de soluționare a acestora.
Art.44. În conformitate cu competențele și atribuțiile legale ce le revin, autoritățile administrației publice centrale și locale, precum şi A.N.R.S.C. au acces neîngrădit la informații necesare stabilirii:
a)         modului de aplicare a legislației şi a normelor emise de A.N.R.S.C.;
b)        modului de respectare și îndeplinire a obligațiilor contractuale asumate;
c)    calității și eficienței serviciilor prestate la nivelul indicatorilor de performanță stabiliți în contractele directe;
d)        modului  de  administrare,  exploatare,  conservare  și  menținere  în  funcțiune,  dezvoltare și/sau modernizare a sistemelor publice din infrastructura edilitar-urbană încredințată prin contractul de delegare a gestiunii;
e)         modului de formare și stabilire a tarifelor pentru serviciul DDD;

          f)         respectării parametrilor ceruți prin prescripțiile tehnice şi prin norme metodologice.
Capitolul X.
Contravenții şi Sancțiuni
Art. 45. (1) Nerespectarea de către operator a prevederilor art. 35, lit. b), g) şi h) din prezentul regulament constituie contravenție și se sancționează cu amendă de la 1000 lei la 1500 lei.

             (2)  Nerespectarea  de  către  utilizator  a  prevederilor  art.  38,  lit.  c),  e)  și  f)  din  prezentul regulament constituie contravenție și se sancționează cu amendă de la 500 lei la 750 lei.

             (3) Constatarea contravențiilor și aplicarea sancțiunilor stabilite prin prezentul regulament, se fac de către persoanele împuternicite din cadrul autorităților administrației publice locale.

             (4)  Împuternicitul desemnat este d-ul Szabo Istvan, referent din cadrul aparatului de specialitate al primarului care răspunde de zonele publice, verzi de pe raza UAT Borsec.

             (5) Contravențiilor prevazute la alin. (1) si alin. (2) le sunt aplicabile prevederile Ordonanței Guvernului  nr.  2/2001  privind  regimul  juridic  al  contravențiilor,  cu  modificările  și  completările ulterioare.
Capitolul XI.
Dispoziții finale și tranzitorii
          Art. 46.  Prevederile prezentului regulament vor fi actualizate în  funcție  de modificările de natură tehnică, tehnologică şi legislativă în materie, prin hotărâre a Consiliului Local al orașului Borsec.
 Art.47. Prezentul regulament face parte, alături de Caietul de sarcini, din documentația pentru atribuirea prin gestiune delegată a serviciului de dezinsecție, dezinfecție și deratizare în orașul Borsec.
INDICATORI DE PERFORMANŢĂ
  ai serviciului de salubrizare din orașul Borsec,pentru activitatea                    

             de dezinsecție, dezinfecție și deratizare
Anexa nr. 1

	Nr. crt.
	INDICATORI DE PERFORMANŢĂ                                          I
	Trimestrul
	Total an

	
	
	II
	III
	I V
	

	0
	1                                                                                          2
	3
	4
	5
	6

	1.
	INDICATORI DE PERFORMANŢĂ GENERALI

	1.1.
	CONTRACTAREA SERVICIILOR DE DERATIZARE, DEZINSECŢIE, DEZINFECŢIE

	
	a)    numărul de solicitări de îmbunătăţire a parametrilor de calitate ai activităţii
prestate, rezolvate, raportat la numărul total de cereri de îmbunătăţire a
	%     %
	%
	%
	%

	
	activităţii, pe categorii de activităţi
	100        100
	100
	100
	100

	1.2.
	MĂSURAREA ŞI GESTIUNEA CANTITĂŢII SERVICIILOR PRESTATE

	
	        a) numărul de reclamaţii rezolvate privind cantităţile de servicii prestate, raportat

la numărul total de reclamaţii privind cantităţile de servicii prestate pe tipuri de      %
100
activităţi şi categorii de utilizatori
	%
	%
	%
	%

	
	
	100
	100
	100
	100

	
	b) ponderea din numărul de reclamaţii de la lit.a) care s-au dovedit justificate                %

1
	%
	%
	%
	%

	
	
	1
	1
	1
	1

	
	        c)    procentul de solicitări de la lit.b) care au fost rezolvate în mai puţin de 5 zile
	%     %
	%
	%
	%

	
	lucrătoare
	100        100
	100
	100
	100

	
	       d) numărul de sesizări din parte agenţilor de protecţia mediului raportat la numărul       %

total de sesizări din partea autorităţilor centrale şi locale                                           10
	%
	%
	%
	%

	
	
	10
	10
	10
	10

	
	       e)    numărul de sesizări din partea agenţilor de sănătate publică raportat la numărul
	%     %
	%
	%
	%

	
	de sesizări din partea autorităţilor centrale şi locale
	10        10
	10
	10
	10

	
	  f)    numărul de reclamaţii rezolvate privind calitatea activităţii prestate, raportat la
numărul total de reclamaţii privind calitatea activităţii prestate, pe tipuri de
	%     %
	%
	%
	%

	
	activităţi şi categorii de utitlizatori
	100        100
	100
	100
	100

	
	      g)    ponderea din numărul de reclamaţii de la lit.f) care s-au dovedit justificate
	%     %
	%
	%
	%

	
	
	1          1
	1
	1
	1

	
	      h)    procentul de solicitări dela lit.g) care au fost rezolvate în mai puţin de 2 zile
	%     %
	%
	%
	%

	
	calendaristice
	80          80
	80
	80
	80

	1.3.
	FACTURAREA ŞI ÎNCASAREA CONTRAVALORII PRESTAŢIILOR

	
	a)    numărul de reclamații privind facturarea, raportat la numărul total de utilizatori
	%     %
	%
	%
	%

	
	pe categorii de utilizatori
	3          3
	3
	3
	3

	
	b)   procentul de reclamaţii de la lit.a) rezolvate în mai puţin de 10 zile
	%     %
	%
	%
	%

	
	
	100        100
	100
	100
	100

	
	c)    procentul din reclamaţiile de la lit.a) care s-au dovedit justificate
	%     %
	%
	%
	%

	
	
	1          1
	1
	1
	1

	1.4.
	RĂSPUNSURI LA SOLICITĂRILE SCRISE ALE UTILIZATORILOR

	
	a)    procentul de răspunsuri date la sesizări scrise referitoare la activitatea prestată
	%     %
	%
	%
	%

	
	
	100        100
	100
	100
	100

	
	b)   procentul de la lit.a) la care s-a răspuns într-un termen mai mic de 30 de zile
	%     %
	%
	%
	%

	
	calendaristice
	100        100
	100
	100
	100

	2.
	INDICATORI DE PERFORMANŢĂ GARANTAŢI

	2.1.
	INDICATORI DE PERFORMANŢĂ GARANTAŢI PRIN LICENŢA DE PRESTARE A SERVICIULUI

	
	a)    numărul de sesizări scrise privind nerespectarea de către operator a obligaţiilor
	nr.      nr.
	nr.
	nr.
	nr.

	
	din licenţă
	0          0
	0
	0
	0

	
	b)   numărul de încălcări ale obligaţiilor operatorului, rezultate din analizele şi
	nr.      nr.
	nr.
	nr.
	nr.

	
	controalele organismelor abilitate
	0          0
	0
	0
	0

	2.2.
	INDICATORI DE PERFORMANŢĂ A CĂROR NERESPECTARE ATRAGE PENALITĂŢI CONFORM
CONTRACTULUI DE FURNIZARE/PRESTARE

	
	a)    valoarea despăgubirilor acordate de operator pentru culpă proprie sau dacă au
existat îmbolnăviri din cauza nerespectării condiţiilor corespunzătoare de
	
	
	%
	%

	
	prestare a activităţii
	0          0
	0
	0
	0

	
	b)   numărul de neconformităţi constatate de autoritatea administraţiei publice
	nr.      nr.
	nr.
	nr.
	nr.

	
	locale, pe activităţi
	0          0
	0
	0
	0




